Иван Белых чужӧма 1946 вося кöч тöлысь 23-ӧд лун Сыктывдiн районса Паль улö пырысь Ивадор грездын видз-му уджалысьяслöн семьяын. Помалӧма Пальса шöр школа, Коми канмуса педагогика институтысь история-филология факультет, кӧні ветлöдлӧма литературнöй кружокö.

1859 — «1-я Лихачевская» («Кось-Вӧлӧк») грездын, мый матынджык Ношульлань, вӧлі 8 овмӧс, 72 морт; «2-я Лихачевская» грездын — 22 овмӧс, 209 морт.

Сылӧн челядьдырыс колис Ичӧт Об ю горулын, кӧні орччӧн олӧны казымса хантъяс, манси, яранъяс, комияс да рочьяс. Куим арӧсӧн Иван ёна висьмис, нэм кежлӧ коли инвалидӧн, ӧкмыс арӧсӧн сувтіс кӧстыль вылӧ. 1934 воын помаліс Мыжыын 7 вося школа, вуджис Салехардӧ. Вит вылӧ помаліс 1938 воын национальнӧй педагогическӧй училишӧ. Педучилишӧын водзмӧстчис да мукӧдыскӧд ӧтвылысь лӧсьӧдіс литературнӧй кружок да кипомысь «Ямал тату» («Ямаллӧн бикиньяс») журнал.

1898, тӧв шӧр 14 лун – чужис Вятка губернияысь Малмыж уездса Покчивуко (рочӧн Большая Докья) сиктын (ӧні – Удмуртия республикаысь Вавож район).

Вöччöмаяскöд ветлöдлö отсасьысь. Сiйö таркöдчö да вöзйысьö керкаас: «маскаяссö лэдзанныд онö?» Пырысьяслы эз позь сёрнитны. Найö гибльöдчöны-дурöны, больгöны гöлöс вежлалöмöн либö рочасьöны, броткиг моз ливкйöдлöны-сьылöны, ылöсас йöктöны да ворсöны гудöкöн либö балалайкаöн, киын кутöны стопка да корöны юантор. Лёк кöзяевалы джоджас кисьтöны са да йöктöны сы вылын.

1951 воын торъя небӧгӧн сылӧн петіс «Простӧй йӧз» повесьт — сиктса том йӧз йылысь. Сылӧн «Зарни кияс» выль повесьтын (1956) сёрни мунӧ ремесленнӧй училишӧын велӧдчысьяс йылысь, кыдзи налӧн сӧвмӧ пытшкӧсса мирыс. Пулемётнӧй училишӧся курсантъяс йылысь сійӧ висьталіс «Повесть о моих друзьях» гижӧдын.

Уна во чӧж Коми республикаса драма да Коми Республикаса вужвойтырлӧн шылада-драмаа театръяслӧн сценаяс вылын петкӧдлӧны «Сизимӧд председатель» (1958), «Макар Васька – сиктса зон» (1963), «Кыськӧ тай эмӧсь» (1969) пьесаяс серти спектакльяс.

Ꞌꞌ (saltillo, исп. ичӧт кольӧм) — латин анбурлӧн шыпас, бергалӧ ӧткымын америкаса (медся Мексикаын), африкаса, асыв-лун азияса да океанияса кывъясын. Шуанног — [ʔ].

Владимир Панюков чужис Вӧлӧгда губерняын Усть-Сысольск уездса Нёбдінын (ӧні — Коми Республикаысь Кӧрткерӧс районса сикт) 1885 вося сора тӧлысь 12 (24) лунӧ.

Медзіля Р. Блокландыс туялӧ чудь, перым да саам кывъяс. Медуна вынсӧ профессорыд пуктӧ кыв документалӧмӧ. Торйӧн кӧ, сійӧс интересуйтӧны быран выйӧ воан кывъяс да сёрнисикасъяс.

Кöзяева кö оз лэдзны керкаас, маскаяс перйöны налысь водзöс: камгöны стенö да öдзöс-öшиньö, игналöны öдзöссö карнанöн, кисьтöны пес чипас, тыртöны лымйöн да пескöн кильчö, пач труба. Вильшасигмоз гусьöн таркöдчöны öдзöсö, öшиньö, а сэсся дзебсьöны. Медъёна дöзмöдчöны сэтшöм керкаясын, кöнi олöны том нывъяс.

Валентина Есева чужис 1923 вося ода-кора тӧлысь 1-ӧд лунӧ Усть-Сысольскын. Челядь дырйиыс ветлӧдлiс Сыктывкарса пионер керкаӧ сьылысьяслöн кружокö. 1938 восянь сьылö Коми АССР-са сьылан да йöктан ансамбльын (30 во чöж!! – öнi «Асъя кыа» ансамбль), Концертно-эстраднöй бюроын, а сэсся Филармонияын. 1957 вося сьылö да гастролируйтö «Эжва» эстраднöй ансамблькöд (веськӧдлӧ – верӧс да шылад тэчысь Вацлав Мастеница).